Dalgħodu numru ta' attivisti, residenti u bdiewa waqqfu x-xogħlijiet ta' Infrastructure Malta f'Ħad-Dingli. Fi stqarrija minn Moviment Graffitti ntqal li Infrastructure Malta qed jippruvaw jibnu triq f'ODZ, fuq raba' maħdum u li għaliha m'għandhomx permess. Huwa qalu li din se teqred ukoll siġar tal-ħarrub li għandhom 'il fuq minn 300 sena u li din it-triq se tkun qed tipperikola knisja medjevali.